ΓΡΑΠΤΗ ΕΡΩΤΗΣΗ E-0846/97 υποβολή: Jaime Valdivielso de Cuι (PPE) προς την Επιτροπή (10 Μαρτίου 1997)

Θέμα: Πολιτική σχετικά με τα προϊόντα που κατάσχονται λόγω απάτης βάσει της κοινοτικής νομοθεσίας

Μετά από 7 έτη ισχύος του κανονισμού προστασίας των εμπορικών σημάτων και των δικαιωμάτων πνευματικής ιδιοκτησίας, το πλαίσιο εφαρμογής του οποίου περιέλαβε και τα συγγραφικά δικαιώματα και τα πρότυπα χρησιμότητος και λογοτύπων, πραγματοποιήθηκαν τελωνειακοί έλεγχοι στα διάφορα κράτη μέλη.

Δεδομένου ότι η απάτη και η αντιγραφή δραστηριοτήτων έχουν σοβαρές συνέπειες σε κοινοτικό επίπεδο, ποιά όργανα παρακολούθησης και συντονισμού είναι σε λειτουργία; Υπάρχει ουσιαστικός διάλογος μεταξύ της Επιτροπής και των κρατών μελών με σκοπό την αξιολόγηση των επιπτώσεων από τις απάτες και την καταπολέμησή τους; Έχει στη διάθεσή της η Επιτροπή κάποια καταμέτρηση των διαφόρων προϊόντων που έχουν κατασχεθεί σε κοινοτικό επίπεδο; Μπορεί η Επιτροπή να καταγράψει κατ'έτος και κατά χώρα των κατασχέσεων και της ποσοτικής τους εξελίξεως; Ποιά όργανα υφίστανται προκειμένου να διασφαλίζεται ότι τμήμα των κατασχέσεων δεν παρεκλίνει προς εμπορική εκμετάλλευση;

Μετά τις κατασχέσεις προϊόντων διαπιστώνουμε ότι υπάρχει νομοθετικό κενό όσον αφορά τον προορισμό των προϊόντων αυτών και τη σχετική προβληματική. Επί του παρόντος η λύση είναι η συστηματική τους καταστροφή. Αντιμετωπίζεται η λήψη κάποιου μέτρου επωφελούς διάθεσης των προϊόντων αυτών μέσω της δωρεάς τους σε φιλανθρωπικά ιδρύματα όπως η Caritas ή ο Ερυθρός Σταυρός; Αντιμετωπίζει το Συμβούλιο το ενδεχόμενο της μόνιμης λειτουργίας συστήματος επωφελούς διαθέσεως των προϊόντων των κατασχέσεων αυτών;

Απάντηση του κ.Monti εξ ονόματος της Επιτροπής (25 Απριλίου 1997)

Το Συμβούλιο, για να ενισχύσει τα μέσα καταπολέμησης των εμπορευμάτων παραποίησης/απομίμησης και των αναπαρχθέντων χωρίς άδεια πειρατικών υιοθέτησε στις 22 Δεκεμβρίου 1994 τον κανονισμό (ΕΚ) αριθ.3295/94 που καθορίζει τα μέτρα απαγόρευσης της ελεύθερης κυκλοφορίας, της εξαγωγής, της επανεξαγωγής και και της υπαγωγής υπό καθεστώς αναστολής των εμπορευμάτων παραποίησης/απομίμησης και των αναπαραχθέντων χωρίς άδεια (πειρατικών) ((ΕΕ L 341 της 30.12.1994 )). Το κείμενο αυτό επιτρέπει στις τελωνειακές αρχές,με την ευκαιρία χρησιμοποίησης ορισμένων τελωνειακών καθεστώτων,να κρατούν, για 10 ημέρες, τα εμπορεύματα που ενδέχεται να θίγουν ορισμένα δικαιώματα πνευματικής ιδιοκτησίας (δικαιώματα επί σημάτων, σχεδίων ή προτύπων, δικαώματα δημιουργού ή συγγενή δικαιώματα). Κατά την προθεσμία αυτή, οι κάτοχοι των δικαιωμάτων πνευματικής ιδιοκτησίας θα πρέπει είτε να προσφύγουν στην αρμόδια αρχή για να αποφανθεί επί της ουσίας, δηλαδή το συνηθέστερο κάποια δικαστική αρχή, είτε να εξασφαλίσουν από την αρμόδια για το σκοπό αυτό εθνική αρχή τη λήψη συντηρητικών μέτρων 7 σε αντίθετη περίπτωση, η τελωνειακή υπηρεσία θα πρέπει να ελευθερώσει τα εν λόγω εμπορεύματα.

Μόνο μετά από την εθνική δικαστική διαδικασία τα εν λόγω εμπορεύματα μπορούν πράγματι να αναγνωριστούν ως εμπορεύματα παραποίησης/απομίμησης και αναπαραχθέντα χωρίς άδεια (πειρατικά) και, κατά συνέπεια, να κατασχεθούν. Επειδή τα μέτρα κατάσχεσης εγγράφονται στο πλαίσιο των εθνικών δικαστικών διαδικασιών, η Επιτροπή δεν διαθέτει σχετικά στατιστικά στοιχεία.

Όσον αφορά τη διοικητική συνεργασία μεταξύ των κρατών μελών στο πλαίσιο της καταπολέμησης της απάτης, αυτή πραγματοποιείται στο πλαίσιο των διατάξεων του κανονισμού (ΕΟΚ)αριθ. 1468/81 του Συμβουλίου της 19ης Μαΐου 1981, για την αμοιβαία βοήθεια μεταξύ των διοικητικών αρχών των κρατών μελών και τη συνεργασία μεταξύ τους και της Επιτροπής για την σωστή εφαρμογή των τελωνειακών και γεωργικών ρυθμίσεων ((ΕΕ L 144 της 2.6.1981, όπως τροποποιήθηκε τελευταία από τον κανονισμό (ΕΟΚ) αριθ. 945/87 (ΕΕ αριθ. L 90 της 2.4.1987, 3) )). Εκτός από ορισμένα συγκεκριμένα μέτρα (ανταλλαγές πληροφοριών, ειδικοί έλεγχοι, έρευνες), το κείμενο αυτό επιτρέπει τον διάλογο μεταξύ των κρατών μελών και της Επιτροπής, ιδίως όσον αφορά την καταπολέμηση της τελωνειακής απάτης, συμπεριλαμβανομένης της καταπολέμησης της παραποίησης/απομίμησης και της αναπαραγωγής χωρίς άδεια. Το κείμενο αυτό έχει πρόσφατα τροποποιηθεί (13 Μαρτίου 1997) με στόχο να ενισχύσει τη διοικητική συνεργασία και να δημιουργήσει μια βάση δεδομένων (SID - σύστημα τελωνειακής πληροφόρησης) που περιλαμβάνει κυρίως κάθε χρήσιμη λειτουργική πληροφορία σχετικά με την απάτη και αφορά κυρίως τα εμπορεύματα παραποίησης/απομίμησης και τα αναπαραχθέντα χωρίς άδεια (πειρατικά). Το νέο αυτό σύστημα ανοίγει νέες δυνατότητες δράσης στην Επιτροπή.

Η Επιτροπή εξετάζει, εξάλλου, το σύνολο των νομοθετικών μέσων διαθέτει προκειμένου να αξιολογήσει την ανάγκη συμπλήρωσής τους όσον αφορά την αμοιβαία πληροφόρηση και συνεργασία σε κοινοτικό επίπεδο.

Όσον αφορά, τέλος, τον τελικό προορισμό των εμπορευμάτων που έχουν αναγνωριστεί ως εμπορεύματα παραποίησης/απομίμησης και αναπαραχθέντα χωρίς άδεια (πειρατικά) και των μέσων για να αποφευχθεί η επιστροφή των προϊόντων αυτών στα εμπορικά κυκλώματα της Κοινότητας, η Επιτροπή παρακαλεί το Αξιότιμο Μέλος του Κοινοβουλίου να ανατρέξει στην απάντηση στην γραπτή ερώτηση E-0066/97 ((ΕΕ C 217, 17.7.1997, 83 )).